Държавен вестник, бр. 28, 2017 г., стр. 9

БРОЙ  28	
Д Ъ Р Ж А В Е Н  В Е С Т Н И К 	
СТР.  9  
движими имоти, данни на юридически лица, 
номера на договори, освен ако самият договор 
не съставлява класифициран документ, и др. 
не подлежат на обезличаване.
Чл. 15. По реда на чл. 13, ал. 3 могат да 
се заличават и части от актове, съдържащи 
обидни, нецензурни или неподходящи изрази.
Чл. 16. (1) Процедурата по обезличаване 
по чл. 13 включва:
1. замяна на всяка цифра от ЕГН на фи-
зически лица със символ „*“;
2. замяна на имена на физически лица – стра-
ни по съответното дело, с инициали;
3. зам яна на адреси на физическ и 
лица – страни по делото, със символи „***“.
(2) Освен посочените в ал. 1 лични данни 
със символи „***“ се обезличават и всички 
други данни по чл. 13, ал. 3 и чл. 14, ал. 2 – 4 
според индивидуалните особености на кон-
кретния съдебен акт, който следва да се 
публикува. 
Г л а в а  ч е т в ъ р т а
ОТСТРАНЯВАНЕ НА ГРЕШКИ И НЕ-
ПЪЛНОТИ
Чл. 17. Грешки и непълноти, допуснати 
при вписване на обстоятелства при обявяване 
на актове, се отстраняват чрез редакция по 
съществуващата електронна партида на обя-
вения акт, за който е установено наличието 
на грешка или непълнота.
Чл. 18. Грешно или непълно въведената 
информация от лицата по чл. 3, ал. 2 в сис-
темата на регистърa в процеса по обявяване 
на акта се поправя от лицата по чл. 3, ал. 2 
в хода на вписването.
Чл. 19. (1) Грешки и непълноти по вече обя-
вени актове се отстраняват от лицата по чл. 3, 
ал. 2 с попълване на електронен формуляр, в 
който се посочва като минимум: регистраци-
онният номер на вписването по чл. 10, ал. 2, 
вписаните обстоятелства по чл. 7, ал. 2, т. 1, 2 
и 4 и грешката, съответно непълнотата. 
(2) Електронният формуляр по ал. 1 е 
неразделна част от електронния дневник по 
чл. 9, ал. 3.
Г л а в а  п е т а
СЪХРАНЯВАНЕ НА РЕГИСТЪРА НА АК-
ТОВЕТЕ НА СЪДИЛИЩАТА
Чл. 20. Регистърът се съхранява безсрочно. 
Съдържащата се в регистъра информация се 
съхранява едновременно на най-малко две 
места с различно географско разположение.
Чл. 21. (1) Пленумът на Висшия съдебен 
съвет взема подходящи мерки за сигурност в 
съответствие с общоприети в международната 
практика стандарти, технически специфика-
ции и препоръки, които осигуряват условия, 
при които обработваните и предаваните данни 
да не подлежат на неправомерен или случаен 
достъп, използване, промяна, унищожаване 
или възпроизвеждане.
(2) Физическата защита на регистъра се 
осъществява чрез ясно определени физиче-
ски бариери около техническите системи, в 
които се съхранява единната централизирана 
електронна база данни. Всички помещения, 
които се използват съвместно с други отдели 
и организации, трябва да са извън основния 
защитен периметър.
(3) Физически достъп до защитената част 
от помещенията на Висшия съдебен съвет 
имат само надлежно овластени служители 
в съответствие с техните функционални за-
дължения.
Чл. 22. Пленумът на Висшия съдебен 
съвет съхранява регистъра по начин, който 
осигурява:
1. въвеждането на данни да се извършва 
само от надлежно овластени служители;
2. извършването на промени на данните 
за вписани обстоятелства извън описаните 
по чл. 19 да не е възможно.
Чл. 23. Пленумът на Висшия съдебен съвет 
използва техническо оборудване и технологии 
за водене и съхраняване на регистъра, чрез 
които се изпълняват най-малко следните 
функции:
1. проверка на целостта на обменяните 
съобщения;
2. подписване на изпращаните съобщения;
3. архивиране на служебните данни и елек-
тронното им подписване;
4. поддържане целостта на съхраняваните 
и обменяните данни;
5. управление на достъпа до данни.
Чл. 24. Актовете по чл. 2, ал. 1, създадени 
на хартиен носител, се съхраняват от съдили-
щата в сроковете, определени с Правилника 
за администрацията в съдилищата.
Чл. 25. Пленумът на Висшия съдебен съвет 
съобразява стандартите и политиките за съх-
раняване и архивиране на данни в публични 
информационни системи с установените общи 
нормативни изисквания за електронно пра-
восъдие по глава осемнадесета „а“ от Закона 
за съдебната власт.
Г л а в а  ш е с т а
ДОСТЪП ДО РЕГИСТЪРА НА АКТОВЕТЕ 
НА СЪДИЛИЩАТА
Чл. 26. Регистърът на актовете на съди-
лищата е публичен и всеки има право на 
свободен и безплатен достъп до обявените в 
регистъра актове.
Чл. 27. (1) Пленумът на Висшия съдебен 
съвет осигурява достъп до информацията за 
всички вписвания или редакции по обявени 
актове за деня в хронологичен ред по реда на 
извършването им. Информацията следва да 
е достъпна за избран от потребителя период.
(2) Пленумът на Висшия съдебен съвет 
осигурява достъп до информацията за всички 
вписвания на или редакции по обявени актове